|  |  |
| --- | --- |
|  | ***РЕПУБЛИКА БЪЛГАРИЯ*** |
|  | ***МИНИСТЕРСТВО НА ОКОЛНАТА СРЕДА И ВОДИТЕ*** |

**О Б Я В Л Е Н И Е**

Министерството на околната среда и водите съобщава, че съгласно разпоредбите на чл.12, ал.1 от Закона за биологичното разнообразие е изработен проект на заповед за обявяване на защитена зона за опазване на природните местообитания и на дивата флора и фауна **BG0000441 „Река Блатница“**.

Защитената зона е разположена в землищата на с. Богданово, с. Дядово, с. Езеро, с. Загорци, с. Каменово, с. Коньово, с. Любенец, с. Любенова махала, гр. Нова Загора, с. Омарчево, с. Полско Пъдарево, с. Стоил войвода, с. Съдиево, **община Нова Загора, област Сливен**, гр. Раднево, **община Раднево, област Стара Загора**.

Пълният текст на проекта на заповед е публикуван на Интернет страницата на министерство на околната среда и водите - <https://www.moew.government.bg/>, тема „Обществени обсъждания“, и е на разположение в административната сграда на Регионална инспекция по околната среда и водите Стара Загора (гр. Стара Загора, ул. „Стара планина“ № 2).

**В едномесечен срок заинтересованите лица могат да представят на министъра на околната среда и водите мотивирани писмени становища, възражения и предложения относно посочените в проекта на заповед режими.**